പരീക്ഷകളില് ഉന്നത വിജയം നേടിയ വിദ്യാര്ത്ഥികളെ ചേമ്ബര് ഓഫ് പേരാവൂര് ആദരിച്ചു പേരാവൂര്: എസ്എസ്എല്സി, പ്ലസ് ടു, സിബിഎസ്സി പരീക്ഷകളില് ഉന്നത വിജയം നേടിയ മെമ്ബര്മാരുടെ മക്കളെ ചേമ്ബര് ഓഫ് പേരാവൂര് ആദരിച്ചു. പേരാവൂര് ചേമ്ബര് ഹാളില് ചേര്ന്ന യോഗത്തില് ചേമ്ബര് പ്രസിഡണ്ട് കെ എം ബഷീര് അധ്യക്ഷനായി. പേരാവൂര് പോലീസ് സ്റ്റേഷന് ഹൗസ് ഓഫീസര് എം എന് ബിജോയ് ഉദ്ഘാടനം നിര്വഹിച്ചു. പേരാവൂര് താലൂക് ആശുപത്രി പീഡിയാട്രീഷന് ഡോക്ടര് കെ ജി കിരണ് മുഖ്യാതിഥിയായി. വി കെ വിനേശന്, ഷിനോജ് നരിതൂക്കില്, എന് പി പ്രമോദ്, വി കെ രാധാകൃഷ്ണന്, മധു നന്ത്യത്ത്, രാജേഷ് പനയട, പി പി വിനോദ്, സൈമണ് മേച്ചേരി, എന്നിവര് സംസാരിച്ചു. ആമിന ഫിസ, അനു സൈമണ്, ജുവല് മാറിയ, അഞ്ജന വിനേശന്, ഫാബി വലിയേടത്ത് , പി പി ആകാശ്, ശ്രീഷ്ണവ്, ബി സുനില് എന്നീ വിദ്യാര്ത്ഥികളെയാണ് ക്യാഷ് അവാര്ഡും മോമെന്റോയും നല്കി ആദരിച്ചത്.